ΓΡΑΠΤΗ ΕΡΩΤΗΣΗ E-1303/96 υποβολή: Johanna Maij-Weggen (PPE) προς την Επιτροπή (31 Μαΐου 1996)

Θέμα: Τιμή έκδοσης και διάρκεια ισχύος των ευρωπαϊκών διαβατηρίων

Από παράπονα Ολλανδών πολιτών διαπιστώνεται ότι η τιμή έκδοσης και η διάρκεια ισχύος των διαβατηρίων διαφέρουν από τη μια χώρα της ΕΕ στην άλλη.

1. Μπορεί η Επιτροπή να αναφέρει ποιες τιμές χρεώνει το κάθε κράτος μέλος της ΕΕ σήμερα για τα ευρωπαϊκά διαβατήρια και με ποια διάρκεια ισχύος στην κάθε χώρα της ΕΕ;

2. Μπορεί η Επιτροπή να αντιληφθεί την αγανάκτηση των ευρωπαίων πολιτών για τις διαφορές στην τιμή έκδοσης και στη διάρκεια ισχύος των ευρωπαϊκών διαβατηρίων και είναι διατεθειμένη να υποβάλει πρόταση στο Συμβούλιο για την εναρμόνιση της τιμής έκδοσης και της διάρκειας ισχύος ώστε να μην είναι ευρωπαϊκό μόνο το εξώφυλλο των διαβατηρίων;

Κοινή και Συμπληρωματική απάντηση του κ. Monti εξ ονόματος της Επιτροπής στις γραπτές ερωτήσεις E-1185/96 και E-1303/96 (24 Απριλίου 1997)

1 και 2. Η Επιτροπή καλεί τα Αξιότιμα Μέλη του Κοινοβουλίου να αναφερθούν στον ακόλουθο πίνακα. Οι εν λόγω τιμές αναφέρονται στην κατάσταση την 1η Μαρτίου 1997.

Η μέση τιμή του διαβατηρίου ανέρχεται σε 47,28 ECU και του εθνικού δελτίου ταυτότητας σε 11 ECU. Στον πίνακα φαίνονται καθαρά τα κράτη μέλη των οποίων οι τιμές είναι πολύ μεγαλύτερες ή πολύ μικρότερες από το μέσο όρο.

3. Η Επιτροπή δεν σκοπεύει να προτείνει, στο στάδιο αυτό, την εναρμόνιση του κόστους των διαβατηρίων και των δελτίων ταυτότητας που χορηγούν τα κράτη μέλη στους υπηκόους τους. Ωστόσο, αν εξεταστεί το ενδεχόμενο να ληφθεί ένα τέτοιο μέτρο, ιδιαίτερα με την προοπτική της βελτίωσης της ασφάλειας των εγγράφων ταυτότητας, η Επιτροπή θεωρεί ότι το θέμα της τιμής τους θα είναι ένα από τα καθοριστικά στοιχεία που θα πρέπει να ληφθούν υπόψη.

>TABLE>

(1) Αφορά την κανονική τιμή ενός διαβατηρίου 7 δεν περιλαμβάνονται ειδικές τιμές για ιδιαίτερες κατηγορίες (για παράδειγμα, νέοι κάτω των 18 ετών ή ηλικιωμένοι άνω των 65 έτων ή ειδικός φόρος σε περίπτωση ταχείας παράδοσης). (2) Αφορά την κανονική διάρκεια ενός διαβατηρίου 7 δεν περιλαμβάνονται ειδικές διάρκειες για ιδιαίτερες κατηγορίες (για παράδειγμα, νέοι κάτω των 18 ετών ή ηλικιωμένοι άνω των 65 ετών). (3) α) Όταν το διαβατήριο χορηγείται για 5 έτη, η τιμή περιλαμβάνει το ποσό της ανανέωσης για 5 έτη, ώστε να υπάρχει βάση σύγκρισης ως τα 10 έτη 7 β) Αφορά την κανονική τιμή ενός διαβατηρίου 7 δεν περιλαμβάνονται ειδικές τιμές για ιδιαίτερες κατηγορίες (για παράδειγμα, νέοι κάτω των 18 ετών ή ηλικωμένοι άνω των 65 ετών ή ειδικός φόρος για ταχεία παράδοση). γ) Τιμή διαβατηρίου ενιαίου τύπου (εκτός από τη Σουηδία, βλέπε σημείωση 11). (4) Υπολογίζεται με την ισοτιμία του Ecu στις 4 Μαρτίου 1997, όπως δημοσιεύθηκε στην ΕΕ C 68 της 5.3.1997. (5) α) Όταν το εθνικό δελτίο ταυτότητας χορηγείται για 5 έτη, στην τιμή περιλαμβάνεται το ποσό της ανανέωσης για άλλα 5 έτη, ώστε να υπάρχει βάση σύγκρισης ως τα 10 έτη 7 β) Αφορά την κανονική τιμή εθνικού δελτίου ταυτότητας 7 δεν περιλαμβάνονται ειδικές τιμές για ιδιαίτερες κατηγορίες (για παράδειγμα, νέοι κάτω των 18 ετών ή ηλικιωμένοι άνω των 65 ετών). (6) Φόρος που ποικίλλει ανάλογα με το δήμο. (7) Κράτος μέλος που δεν χορηγεί δελτίο ταυτότητας στους υπηκόους του. (8) Ενδεχομένως, προστίθενται χαρτόσημα. (9) Διακύμανση που οφείλεται στο δημοτικό φόρο ο οποίος ποικίλλει. (10) Η τιμή του διαβατηρίου δεν καθορίζεται σε εθνικό επίπεδο 7 στο ολλανδικό σύστημα αποκεντρωμένης παράδοσης, εναπόκειται σε κάθε δήμο να καθορίσει την τιμή, που μπορεί έτσι να ποικίλλει. (11) Το σουηδικό διαβατήριο που χορηγείται σήμερα δεν αντιστοιχεί ακόμη στον τύπο του ενιαίου διαβατηρίου 7 το ψήφισμα της 10ης Ιουλίου 1995 των εκπροσώπων των κυβερνήσεων των κρατών μελών στο Συμβούλιο (ΕΕ C 200 της 4.8.1995) καθόρισε την 1η Ιανουαρίου 1998 ως την τελευταία ημερομηνία μέχρι την οποία θα πρέπει η Σουηδία να χορηγεί νέα ευρωπαϊκά διαβατήρια. (12) Δελτίο ταυτότητας του Γιβραλτάρ.